नौजवान भारत सभा ने की भूख हड़ताल
कस्बालौंगोवाल इलाके की मांगों को लेकर नौजवान भारत सभा ने सब तहसील के मुख्य गेट के समक्ष शुरू की गई भूख हड़ताल मंगलवार को दूसरे दिन में पहुंच गई है। दूसरे दिन गुरजीत सिंह, बेअंत सिंह, गुरप्रीत सिंह, सुरिन्द्र सिंह शिंदा, सोनी सिंह, तेजा सिंह भूख हड़ताल पर बैठे।
महासचिव भूपिंदर सिंह ने कहा कि सेहत सुविधा का दावा करने वाली अकाली भाजपा सरकार के राज्य में सेहत केन्द्र डाक्टरों की कमी के कारण सफेद हाथी साबित हो रहे हैं। सरकारी अस्पताल में डॉक्टरों की कमी के कारण सेवाएं ठप्प पड़ी हैं। सरकारी सीनियर सेकेंडरी स्कूल लड़के में अध्यापकों की 16 पोस्टें खाली हैं। सरकारी सीनियर सेकेंडरी स्कूल लड़कियां में साइंस कॉमर्स विषय बंद पड़े हैं। सरकारी स्कूल के नजदीक शराब का ठेका चल रहा है। जब तक मसले हल नहीं होते तब तक भूख हड़ताल जारी रहेगी। नजदीकी गांव वासियों को साथ लेकर संघर्ष को ओर तेज किया जाएगा।
लौंगोवाल में भूख हड़ताल पर बैठे नौजवान भारत सभा के सदस्य।
hin_Deva hin_Deva hin_Deva hin_Deva